Foto: AFP Myunxen hukumati qochqinlar va mahalliy aholi yashash manzili o‘rtasida to‘rt metrli ovoz o‘tkazmaydigan devor quradi.  Deutsche Welle nashri xabariga ko‘ra, ovoz o‘tkazmaydigan devor Noyperlax tumani va Myunxen hokimiyati o‘rtasidagi kelishuvga asosan qad rostlaydi. Kelishuvga binoan devor shunday qurilishi kerak-ki, undan oshib o‘tish va unda to‘p o‘ynash imkoniyati bo‘lmasligi kerak. Devorga yaqin uylar 25 metr masofada joylashgan va yashil hudud hamda yo‘laklar alohida bo‘lishi lozim. Ma’lum bo‘lishicha, Noyperlaxda yashovchi ayrim kimsalar qochqinlar uchun qurilgan boshpanalardan norozi bo‘lib, Myunxen hokimiyatini sudga bergan.